Turizmni rivojlantirish davlat qo‘mitasi raisi Baxtiyor Nurutdinovich Umarov lavozimini tark etdi. Bu ma’lumotni «Kun.uz» manbasi tasdiqladi. Baxtiyor Umarov joriy yilning may oyida bosh vazir o‘rinbosarligiga ko‘tarilgan Aziz Abduhakimov o‘rniga qo‘mita raisiga aylangandi. U vazir bo‘lishidan oldin Innovatsion rivojlanish vazirligi rahbari Ibrohim Abdurahmonovning birinchi o‘rinbosari vazifasini bajaruvchi sifatida ishlagandi. Hozircha uning keyingi faoliyati, shuningdek, qo‘mitaning yangi raisi haqida ma’lumot yo‘q.